Tūtaka
Tūtaka – upelis Lietuvoje, Telšių rajone; Minijos dešinysis intakas. Išteka iš Ūžrio ežero, 1 km nuo Lauko Sodos. Teka į pietvakarius Lelų miškais. Įteka į Miniją 199,4 km nuo jos žiočių, ties Dilbe. Intakas – Šaltupis (kairysis). Upėvardį bandoma sieti su žodžiu tūtuoti („giedoti, rėkti, kvarkti“) arba su archajiška šaknimi, kurios atmainos yra latv. tute („jėga, energija“), skr. तौति = IAST: tauti („būti stipriam“), skr. तूयः = IAST: tūyaḥ („stiprus“).